《庆宫春 送袁仲野归绍兴》
宋代·朱晞颜

綵笔传歌，青衫提剑，幕中谁似风流。使檄联芳，宾筵接武，后尘每继清游。

晓云春梦，试回首、星霜再周。仙曹书满，荐剡交推，一鹗横秋。

扁舟乍可夷犹。一镜平湖，数点轻鸥。醉客疏狂，骚翁豪放，二公同是朋俦。

仕而犹隐，料出处、胸中已筹。故山虽好，未许归来，一赋休休。

作者简介：朱晞颜(1132～1200年)，字子渊、子囝，休宁(今属安徽)人，宋孝宗隆兴元年(1163年)进士，曾知靖州永平县，政绩颇好，当地为他立了生祠。隆兴元年调当阳尉。历知永平、广济县，通判阆州，知兴国军、吉州，广南西路、京西路转运判官。光宗绍熙四年，除知静江府。宁宗庆元二年除太府少卿，总领淮东军马钱粮。四年，迁权工部侍郎，俄兼实录院同修撰。五年，兼知临安府。六年卒，年六十六。著作已佚，仅《两宋名贤小集》卷二一七存《桂巖吟藁》一卷。事见《新安文献志》卷八二宋谈钥《朱公行状》。